Anthony O’Connell

Anthony J. O’Connell (* 10. máj 1938, Lisheen, County Clare, Írsko – † 4. máj 2012, Moncks Corner, Južná Karolína, USA) bol americký rímskokatolícky biskup v diecéze Palm Beach na Floride. 

V roku 2002 sa priznal, že od 70. rokov 20. storočia mal sexuálny vzťah s Christoferom  Dixonom, ktorý bol pôvodne študentom seminára. Dixon vypovedal, že vzťah trval do 90. rokov. 

O’Connell sa priznal potom, ako sa na neho Dixon obrátil so sťažnosťou, že bol zneužitý dvomi inými kňazmi. Kontakt O'Connella s Dixonom bol označený za sexuálne zneužitie a Dixon získal mimosúdne odškodnenie vo výške 125.000 $. O’Connell 8. marca 2002 odstúpil z funkcie. 

O’Connell bol v roku 1988 menovaný za prvého biskupa katolíckej diecézy v Knoxville a v roku 1998 poverený vedením diecézy v Palm Beach, kde mal pomôcť diecéze, aby sa spamätala po tom, ako sa jeho predchodca biskup Joseph Keith Symons priznal, že počas svojej kariéry pohlavne zneužíval päť chlapcov.


Kategória:Rímskokatolícki kňazi USA
Kategória:Rímskokatolícki biskupi USA
Kategória:Osobnosti USA írskeho pôvodu
Kategória:Sexuálne škandály rímskokatolíckych duchovných